ข้อบังคับเจ้าพนักงานจราจรในเขตกรุงเทพมหานคร ว่าด้วยการห้ามจอดรถบริเวณริมถนนสวนพลูวัฒนา ตลอดเวลาห้ามจอดรถทุกชนิดบริเวณถนนซอยโพธิ์ปั้นตั้งแต่ปากซอยแยก 2 ถึงปากซอย 20 ห้ามรถทุกชนิดจอดบริเวณซอยเจริญนคร 56 ทั้งสองฝั่ง ตลอดเวลา และห้ามหยุดห้ามจอดรถทุกชนิดทั้งสองฝั่งเฉพาะในซอยถนนบางนา - ตราด 56 ถึงคลองบางนา พ.ศ. 2555
ข้อบังคับเจ้าพนักงานจราจรในเขตกรุงเทพมหานคร
ข้อบังคับเจ้าพนักงานจราจรในเขตกรุงเทพมหานคร
ว่าด้วยการห้ามจอดรถบริเวณริมถนนสวนพลูวัฒนา
ตลอดเวลา
ห้ามจอดรถทุกชนิดบริเวณถนนซอยโพธิ์ปั้นตั้งแต่ปากซอยแยก
๒ ถึงปากซอย ๒๐
ห้ามรถทุกชนิดจอดบริเวณซอยเจริญนคร
๕๖ ทั้งสองฝั่งตลอดเวลา และห้ามหยุดห้ามจอดรถทุกชนิดทั้งสองฝั่ง
เฉพาะในซอยถนนบางนา
- ตราด ๕๖ ถึงคลองบางนา
พ.ศ. ๒๕๕๕
 

ด้วย ปรากฏว่าปริมาณรถที่ใช้สัญจรในถนนหรือซอยต่าง ๆ
ในเขตกรุงเทพมหานคร
มีปริมาณเพิ่มขึ้นประกอบกับพื้นผิวการจราจรมีน้อยและสภาพการจราจรเปลี่ยนไป
ทำให้เกิดปัญหาการจราจรเพื่อความปลอดภัยและความสะดวกในการจราจรจึงจำเป็นต้องจัดระเบียบการจราจรในถนนหรือซอยต่าง
ๆ

ฉะนั้น อาศัยอำนาจตามความในมาตรา ๑๓๙ (๒ )
แห่งพระราชบัญญัติจราจรทางบก พ.ศ. ๒๕๒๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพของบุคคล
ซึ่งมาตรา ๒๙ ประกอบกับมาตรา ๓๔ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย ผู้บัญชาการตำรวจนครบาล
ในฐานะเจ้าพนักงานจราจรในเขตกรุงเทพมหานครตามคำสั่งกระทรวงมหาดไทย ที่ ๓๘๗/๒๕๔๑
ลงวันที่ ๑๔ สิงหาคม พ.ศ. ๒๕๔๑ จึงได้ออกข้อบังคับไว้ดังนี้

ข้อ ๑ ข้อบังคับนี้เรียกว่า
ข้อบังคับเจ้าพนักงานจราจรในเขตกรุงเทพมหานคร
ว่าด้วยการห้ามจอดรถบริเวณริมถนนสวนพลูวัฒนา ตลอดเวลา, ห้ามจอดรถทุกชนิดบริเวณถนนซอยโพธิ์ปั้นตั้งแต่ปากซอยแยก
๒ ถึงปากซอย ๒๐, ห้ามรถทุกชนิดจอดบริเวณซอยเจริญนคร ๕๖
ทั้งสองฝั่งตลอดเวลาและห้ามหยุดห้ามจอดรถทุกชนิดทั้งสองฝั่งเฉพาะในซอยถนนบางนา -
ตราด ๕๖ ถึงคลองบางนา พ.ศ. ๒๕๕๕

ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ห้ามหยุดหรือห้ามจอดรถทุกชนิดตามเงื่อนไขในถนนหรือซอยต่าง
ๆ ดังต่อไปนี้
๓.๑ ห้ามจอดรถบริเวณริมถนนสวนพลูวัฒนา ตลอดเวลา
๓.๒ ห้ามจอดรถทุกชนิดบริเวณถนนซอยโพธิ์ปั้นตั้งแต่ปากซอยแยก ๒
ถึงปากซอย ๒๐ ตั้งแต่เวลา ๐๖.๐๐ นาฬิกาถึงเวลา ๐๙.๐๐ นาฬิกา และตั้งแต่เวลา ๑๖.๐๐
นาฬิกา ถึงเวลา ๒๐.๐๐ นาฬิกา
๓.๓ ห้ามรถทุกชนิดจอดบริเวณซอยเจริญนคร ๕๖ ทั้งสองฝั่งตลอดเวลา
๓.๔ ห้ามหยุดห้ามจอดรถทุกชนิดทั้งสองฝั่งตั้งแต่เวลา ๐๖.๐๐ นาฬิกา
ถึงเวลา ๒๐.๐๐ นาฬิกา เฉพาะในซอยถนนบางนา - ตราด ๕๖ ถึงคลองบางนาจากปากซอย เข้าไป
๕๐ เมตร

ข้อ ๔ นับตั้งแต่วัน
เวลา ที่ข้อบังคับนี้ใช้บังคับ ให้ยกเลิกระเบียบ คำสั่ง
หรือข้อบังคับใดที่ขัดหรือแย้งกับข้อบังคับนี้


ประกาศ
ณ วันที่ ๑๑ กรกฎาคม พ.ศ. ๒๕๕๕
พลตำรวจตรี
วรศักดิ์ นพสิทธิพร
รองผู้บัญชาการ
ปฏิบัติราชการแทน
ผู้บัญชาการตำรวจนครบาล
เจ้าพนักงานจราจรในเขตกรุงเทพมหานคร










ปริยานุช/ผู้จัดทำ
๒๙ สิงหาคม
๒๕๕๕

ชาญ/ผู้ตรวจ
๕ กันยายน ๒๕๕๕

















































[๑] ราชกิจจานุเบกษา
เล่ม ๑๒๙/ตอนพิเศษ ๑๒๘ ง/หน้า ๕๗/๒๓ สิงหาคม ๒๕๕๕